Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3322

695. § Fogyasztásra alkalmatlan az egész állati test a következő esetekben: — szarvasmarhák szivacsos agyvelőbántalma (BSE), — keleti marhavész, — afrikai sertéspestis, — sertéspestis, — Q-láz, — veszettség esetén, továbbá — takonykór, — gázödémás betegségek (sercegő üszök, rosszindulatú vizenyő), — lépfene, — Brucella melitensisnek bármely szervben való előfordulása, vagy arra utaló kóros elváltozás, — brucellák okozta vérfertőzés, — a szervi elváltozásokból megállapítható szalmonellózis (paratífusz), kivéve a sertéstífuszt (sertések idült paratífuszát), — ha szalmonellák mutathatók ki, — gümőkór esetén, ha a következő elváltozások valamelyike észlelhető: = friss gümősödés (haematogén miliáris gümőkór), = zsigerek vagy nyirokcsomók friss exszudatív gümőkóros elváltozása (a tüdő-, a savóshártyák-, a tőgy-, a méh-, a vese sajtos gyulladása), = gümőkóros folyamat, amely a zsigerekben vagy a savóshártyákon friss gümőkóros elváltozásokra utaló jelek hiányában nagy kiterjedésű, = a kórfolyamat nagyobb gennyes és ellágyult gócok keletkezéséhez vezetett, — szarvasmarha-leukózis (daganatos forma), — kórbonctani elváltozás alapján is megállapítható vérfertőzés, — gennyes, eves sebekhez, fekélyekhez köldök-, vese-, tőgy-, hashártya-, bél-, méh-, ízület- vagy ínhüvely-gyulladáshoz társuló vérfertőzés gyanúja, kivéve, ha a laboratóriumi kiegészítő húsvizsgálat alapján kórokozó mikroba jelenléte vagy feltételesen kórokozó, illetve szennyező mikroba nagyszámú előfordulása kizárható, — ha a laboratóriumi kiegészítő húsvizsgálat során az izomzatban = kórokozó mikroba jelenléte, = hőálló spórás feltétlen (obligát) anaerob baktérium által okozott vérfertőzés, = feltételesen (fakultatív) kórokozó mikroba által okozott vérfertőzés, = nagyszámú szennyező mikroba jelenléte állapítható meg, = borsókakór, ha nemcsak az izomzatban, hanem a szalonnában is sok a borsókák száma, = a sertések trichinellózisa, = az izomzatban nagy számban előforduló szarkosporidium tömlők, = sertések és szarvasmarhák borsókakórja, ha a szokásos előfordulási helyen és máshol készített tenyérnyi metszéslapon egynél több helyen, metszéslaponként két vagy annál több élő vagy elhalt borsóka található, = az izomzat vagy a szalonna kocsonyásan beszűrődött, = az állat lesoványodott, = tetanusz, = ha az izomzatban: = bármiféle antibakteriális hatású anyag (antibiotikum, szulfametazin és egyéb szulfonamid, 5-nitrofurán, karbadox stb.), = egyéb állatgyógyászati készítmény, = xenobiotikumok (peszticidek és egyéb agrokemikáliák), = toxikus fémek és nyomelemek, = mikotoxinok, = radioaktív anyag(ok) mennyisége, illetve aktivitása a jogszabályban meghatározott határértéket meghaladja, — ha tiltott hozamnövelő szer(ek) jelenléte mutatható ki, = testszerte kiterjedt izomelfajulás, = nagyfokú általános vízkór esetén, ha a hús huszonnégy órai állás után is vizenyős maradt, — ha a daganat az állati test több helyén fordul elő, — sárgasággal kapcsolatos lesoványodás, vagy amikor a hús huszonnégy óra elteltével is feltűnően sárga vagy sárgászöld színű, — senyvesség vagy bármely betegség következtében beállott tetemes lesoványodás, — ha a hús nagyfokban idegen-, ivari- vagy vizeletszagú, ha gyógyszertől, fertőtlenítőszertől, rothadástól, fülledéstől, késői kizsigereléstől stb. eredő szagú, ízű, színű vagy állományú, az elváltozás a teljes lehűlés után megmarad, és huszonnégy órával a levágás után végzett főző (sütő) próba alkalmával még feltűnően észlelhető, 1998/74/II. szám — ha az állat elhullott, továbbá, ha az állat nem vagy nagyfokban hiányosan vérzett el, halva született, illetőleg meg sem született, — előrehaladott, vagyis nem csupán felületre, hanem mélyebbre terjedő rothadás, fülledés, penészesedés vagy egyéb bomlási folyamat észlelése, — a húsnak undorkeltő egyéb érzékszervi elváltozása, — az állategészségügyi tilalom ellenére levágott állat, — ha a húst elbírálásra a vizsgálat szempontjából fontos szervek nélkül mutatják be.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes